Document ID: 31999R0149

NEUVOSTON ASETUS (EY) N:o 149/1999,
annettu 19 päivänä tammikuuta 1999,
tiettyjä yhteisön kalastusalueita ja kalakantoja koskevasta pyyntiponnistusten hallintojärjestelmästä annetun asetuksen (EY) N:o 2027/95 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
tiettyjä yhteisön kalastusalueita ja kalakantoja koskevasta pyyntiponnistusten hallinnosta 27 päivänä maaliskuuta 1995 annetussa neuvoston asetuksessa (EY) N:o 685/95 (2) vahvistetaan perusteet ja menettelytavat ICES-alueita Vb, VI, VII, VIII, IX, ja X sekä CECAF-alueita 34.1.1, 34.1.2 ja 34.2.0 koskevan pyyntiponnistusten hallintojärjestelmän luomiseksi,
asetuksessa (EY) N:o 2027/95 (3) vahvistetaan tiettyjä yhteisön kalastusalueita ja kalakantoja koskeva pyyntiponnistusten hallintojärjestelmä sekä jäsenvaltioiden toimittamien tietojen perusteella pyyntiponnistuksen vuotuinen enimmäistaso kunkin jäsenvaltion ja kunkin kalastuspaikan osalta,
asetuksen (EY) N:o 2027/95 antamisen yhteydessä Tanska arvioi, että teollista kalastusta olisi kohdeltava samoin tavoin kuin pelagisten lajien kalastusta eikä se tämän vuoksi toimittanut komissiolle arviota tällaisten alusten osalta tarvittavasta pyyntiponnistuksesta,
Tanskan harjoittama rehukalastus kohdistuu sekä pelagisiin lajeihin että pohjakalalajeihin, erityisesti harmaaturskaan ja pikkutuulenkalaan,
Tanskan 22 päivänä heinäkuuta 1997 toimittaman pyynnön yhteydessä toimitettujen tietojen perusteella ja asetuksessa (EY) N:o 2027/95 säädettyjä perusteita noudattaen on tarpeen mukauttaa Tanskalle vahvistettua pyyntiponnistuksen enimmäistasoa näiden pohjakalalajien teollisen kalastuksen huomioon ottamiseksi, ja
tämän vuoksi asetus (EY) N:o 2027/95 olisi muutettava,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2027/95 liitteen se osa, joka koskee hinattavalla ja kiinteillä pyydyksillä harjoitettavaa pohjakalalajien pyyntiponnistuksen vuotuista enimmäistasoa Tanskan kuningaskunnan osalta tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä tammikuuta 1999.

Labels: 18
6